КК Борец Баскет

**КК Борец Баскет** е кошаркарски клуб со седиште во Велес, Македонија. По најновите промени во структурата на Кошаркарската Федерација, од 2025 година клубот се натпреварува во Прва Лига Мажи. Домашните натпревари ги игра во Спортската сала Гемиџии која има капацитет од околу 3,500 гледачи.

## Сезона 2025/26

Во натпреварувачката сезона 2025/26 направени се историски промени во вториот ранг на кошаркарското натпреварување во Северна Македонија. Поранешната Втора македонска лига е преименувана во *Прва Лига – мажи*, со две групи (Група A и Група Б ), додека највисокиот ранг е наречен *МТЕЛ Супер Лига*. 

Овие прописи, меѓу другото, за првпат дозволиле и регистрирање на странски кошаркари во Првата лига – мажи.

КК Борец Баскет е една од првите екипи која ја искористила оваа можност со цел подигнување на квалитетот на играта, но и за поголема популаризација на кошарката во регионот. Првото странско појачување во историјата на клубот бил Дерик Дион Елис, кој претходно играл колеџ кошарка во САД и тоа му било негово прво професионално меѓународно искуство. По потпишувањето во пресрет на 3. коло, тој на 10 натпревари просечно забележал 19,2 поени. КК Борец Баскет во тој период забележал 9 победи и само 1 пораз, што резултирало со делба на првата позиција во Група Б и пласман во плеј-оф. Пред почетокот на плеј-офот, Елис морал да се врати во САД.

По неговото заминување, екипата потпишала нов странски кошаркар – Зион Јанг.

## Состав 2025/26

Со ѕвезда (*) се означени играчи со двојна лиценца. |}

### Странски кошаркари

### Стручен штаб

## Историја
Кошаркарскиот клуб Борец Баскет бил основан во 2009 година. Не е на правен начин поврзан со поранешните велешки клубови - згаснатите КК Борец, КК Жито Вардар и КК Велес 2000. Сепак, името кое го носи е синоним за велешкиот спорт.

Во 2010 година, клубот за првпат пријавил сениорска екипа во Третата лига 2010/11. Таа сезона Борец Баскет го освоил второто место и бил унапреден во Втората македонска лига. Во сезоната 2011/12, клубот сега како второлигаш, завршил на седмото место. Во сезоната 2012/13, Борец Баскет не пријавил екипа во Втората лига. Сезоната 2013/14, екипата станала вицепрвак во Третата лига и повторно била унапредена во вториот ранг. Сезоната 2014/15, екипата завршила со исто бодови како уште две екипи на второто место. Но поради полошата меѓусебна разлика, Борец Баскет паднал на четвртото место. Во пресрет на следната сезона, првакот бил Т-Баскет, кој бил унапреден во Првата лига, се откажал поради ненаоѓање на соoдветна сала. На велешкиот клуб му следувала покана за учество, но исто така поради ненаоѓање на соoдветна сала, морал да одбие. Дополнително, клубот се откажал и од Втората лига и не пријавил екипа за натпреварување. Во сезоната 2016/17, клубот под спонзорското име Борец Еуробрик, повторно заиграл во Третата лига. Екипата се откажала после двете третини од сезоната и завршиле на последното седмо место на табелата. Следната сезона, се натпреварувал во Третата лига. Поради поделувањето на Втората лига на Исток и Запад, односно укинувањето на Третата лига, Борец Баскет припаднал на источната лига во сезоната 2018/19. Тогаш екипата завршила на петтото место во Истокот. На полусезона од следната 2019/20, за клубот потпишува поранешниот сениорски репрезентативец Владимир Брчков. Поради ширењето на заразата COVID-19 од вирусот SARS-CoV-2, Кошаркарската федерација на Македонија на 12 март 2020 (после 13 одиграни кола) одлучила, поради безбедноста на кошаркарските работници, привремено да ја суспендира Втората лига и останатите натпреварувања организирани од Федерацијата. До тој момент клубот атакува на четвртата позиција која води во плејоф, по неколку победи и изедначени двобои со директните конкуренти. Подоцна, Федерацијата одлучила во скратен турнир, двете најдобри екипи да бидат унапредени во Првата лига. Но на 25 јуни, Управниот одбор заклучил дека поради пандемијата, сепак натпреварување нема да има и првите пласирани екипи од Западот и Истокот (Црн Дрим и ТФТ) биле унапредени во Првата лига.

## Состав 2020/21

Со ѕвезда (*) до името се означени играчите кои настапуваат под двојна лиценца.

**Состав 2019/20**

Со ѕвезда (*) до името се означени играчите кои настапуваат под двојна лиценца.

Извор: Кошаркарска федерација на Македонија

## Наводи

## Надворешни врски
* КК Борец Баскет на Eurobasket.com
* Службена страница на Борец Баскет на Facebook
* Службена страница на Борец Баскет на Instagram
* Службен Youtube канал на Борец Баскет

Борец Баскет
Категорија:Појавено во 2009 година во Македонија